Държавен вестник, бр. 96, 2009 г., стр. 39

БРОЙ  96	
Д Ъ Р Ж А В Е Н  В Е С Т Н И К 	
СТР.  39  
от строителни продукти с клас по реакция на 
огън А1, с дебелина до нивото на огнището 
най-малко 0,25 m.
Чл. 137. Разрешава се локално отопление 
с газови печки за помещения, осигурени с по-
стоянна вентилация и разположени над нивото 
на прилежащия терен.
Чл. 138. Отопление с инфрачервени лампи и 
др. се разрешава, при условие че са предвидени 
допълнителни мерки за пожарообезопасяване 
(посредством защитни глобуси, предпазни 
мрежи и др.).
Чл. 139. Допуска се съхраняването на твър-
до гориво в помещения на сгради от I или II 
степен на огнеустойчивост или в пристроени 
навеси със стени от строителни продукти с 
клас по реакция на огън А1.
Раздел II
Централно отопление
Чл. 140. Не се разрешава разполагането на 
отоплителни тела и на топлопроводи в поме-
щения, в които се съхраняват или употребяват 
вещества и материали, които се самовъзпламе-
няват при допир с нагрети повърхности (пари 
от серовъглерод, прах от алуминиев триизобутил 
и др.) или се разлагат при контакт с водата 
(калциев карбид и др.).
Чл. 141. Не се разрешава рециркулация на 
въздуха за въздушно отопление в помещения 
от категории по пожарна опасност Ф5А и Ф5Б. 
Когато при производства с взривоопасен прах 
по технологични причини се налага повторно 
използване на въздуха за отопление, същият 
се очиства от праха преди засмукването му от 
вентилатора.
Чл. 142. Отоплителната инсталация се про-
ектира за максимална температура на повърх-
ността на отоплителните тела и тръбопроводите, 
по-ниска най-малко с 20 % от температурата 
на самовъзпламеняване на веществата, които 
се използват в отопляемото помещение.
Чл. 143. За централното отопление на сгра-
ди с производства, при които се отделя горим 
прах, се предвиждат отоплителни тела с гладка 
повърхност с оглед лесното им почистване.
Чл. 144. Отоплителните тела в сгради се 
проектират така, че да не се намалява необ-
ходимата широчина на пътищата за евакуация. 
Когато няма друга техническа възможност, 
отоплителните тела се разполагат в ниши или 
на височина, по-голяма от 2 m.
Чл. 145. Топлопроводи, при които темпера-
турата на топлоносителя е по-висока от 100 °С 
и които пресичат конструкции, изпълнени от 
строителни продукти с класове по реакция на 
огън В – F, се проектират в кожуси от строи-
телни продукти с клас по реакция на огън А1.
Чл. 146. Когато температурата на топлоноси-
теля е по-висока от 120 °С, отоплителните тела 
и топлопроводите се предвиждат на разстояние 
най-малко 0,1 m от строителни конструкции и 
продукти с класове по реакция на огън D – F.
Чл. 147. 3а помещенията на ацетиленови 
уредби, в които температурата е не по-ниска 
от 5 °С, се проектира централно отопление, 
като температурата на отоплителните тела и 
на топлопроводите е до 100 °С.
Чл. 148. (1) Отоплителните тела се проекти-
рат с предпазен щит, когато са предназначени 
за помещения за напълване и съхраняване на 
бутилки с ГГ (ацетилен, водород, пропан-бутан 
и др.), както и за помещения за съхраняване на 
ЛЗТ с пламна температура, по-ниска от 28 °С.
(2) Предпазният щит на отоплителните тела 
по ал. 1 се проектира от строителни продукти 
с клас по реакция на огън А1, на разстояние 
най-малко 0,1 m от отоплителното тяло.
Чл. 149. (1) Тръбопроводите на отоплител-
ните инсталации в помещения от категории по 
пожарна опасност Ф5А, Ф5Б и Ф5В се проек-
тират с топлоизолация, изпълнена от продукти 
с клас по реакция на огън не по-нисък от С.
(2) В местата на преминаване на тръбопро-
водите през пожарозащитни прегради се изпъл-
нява топлоизолация от строителни продукти с 
клас по реакция на огън А1.
Чл. 150. (1) За сгради и помещения от клас 
на функционална пожарна опасност Ф5.3 се 
проектира централно или местно отопление – с 
електрически уреди или с нафтови печки.
(2) За сградите по ал. 1 не се допуска проек-
тиране на отопление с печки на твърдо гориво.
Чл. 151. (1) За сгради и помещения от 
клас на функционална пожарна опасност Ф5.4, 
предназначени за отглеждане на животни и 
птици, се проектира централно отопление, в 
т.ч. въздушно.
(2) За помещения, предназначени за раж-
дане и отглеждане на малки животни и на 
птици, се разрешава проектирането на системи 
за отопление с местни нагревателни прибо-
ри. Нагревателните прибори се разполагат в 
недостъпни за животните и птиците места, в 
отделни помещения (кабини) с огнеустойчивост 
EI 60. Комините и отоплителните канали се 
изпълняват от строителни продукти с клас по 
реакция на огън А1.
(3) За захранване на отоплителните инста-
лации на животновъдни сгради се разрешава 
течното гориво с обем до 5 m3 да се съхранява 
в отделни помещения с огнеустойчивост REI 
60. Праговете и вратите на помещенията се 
изпълняват с огнеустойчивост EI 45.
Раздел III
Сгради и помещения за котли
Чл. 152. (1) Водогрейни котли с температура 
на водата до 110 °С и с топлинна мощност до 
25 kW (с изключение на газовите уреди) се раз-